
	Tekst koji je predložila Komisija
	Izmjena

	
	Prilog

	
	Područje primjene potpore

	
	1.	U okviru cilja iz članka 3. stavka 1. točke (a) potpora Unije pruža se za sljedeće:

	
	(a)	razmjenu najboljih praksi i razmjenu stručnjaka, uključujući upućivanje stručnjaka, te izgradnju kapaciteta europskih mreža za procjenu, promicanje, podupiranje i daljnji razvoj schengenskog područja bez nadzora unutarnjih granica;

	
	(b)	studije i ostala relevantna djelovanja, kao što su djelovanja čiji je cilj povećati znanje analizama, praćenjem i evaluacijom;

	
	(c)	pripremne, nadzorne, administrativne i tehničke aktivnosti, uključujući one za jačanje upravljanja schengenskim područjem razvojem i provedbom mehanizma za evaluaciju koji je uspostavljen Uredbom (EU) br. 1053/2013 za provjeru primjene schengenske pravne stečevine, uključujući troškove misija za stručnjake Komisije i država članica koji sudjeluju u posjetima na licu mjesta;

	
	(d)	aktivnosti za podizanje svijesti među dionicima i u široj javnosti o schengenskom području bez nadzora unutarnjih granica, uključujući institucijsko priopćavanje političkih prioriteta Unije;

	
	(e)	razvoj statističkih alata, metoda i pokazatelja kojima se poštuje načelo nediskriminacije;

	
	(f)	operativnu potporu za provedbu mjera kojima se osigurava primjena schengenske pravne stečevine.

	
	2.	U okviru cilja iz članka 3. stavka 1. točke (b) potpora Unije pruža se za sljedeće:

	
	(a)	infrastrukturu, zgrade, sustave i usluge koji su potrebni na graničnim prijelazima i za zaštitu državne granice između graničnih prijelaza;

	
	(b)	operativnu opremu, uključujući prijevozna sredstva te sustave IKT-a, koja je potrebna za djelotvoran i siguran nadzor državne granice na graničnim prijelazima i za zaštitu državne granice u skladu sa standardima koje je izradila Agencija za europsku graničnu i obalnu stražu, ako takvi standardi postoje;

	
	(c)	osposobljavanje u području razvoja europskog integriranog upravljanja granicama ili osposobljavanje koje mu doprinosi, uzimajući u obzir operativne potrebe i analize rizika, uključujući izazove utvrđene u preporukama iz članka 13. stavka 7., te u potpunosti poštujući temeljna prava;

	
	(d)	zajedničko razmještanje časnika za vezu zaduženih za imigraciju u treće zemlje u skladu s Uredbom (EU) 2019/1240 Europskog parlamenta i Vijeća.

	
	(e)	razmjenu najboljih praksi i stručnog znanja, studije, pilot-projekte i druga relevantna djelovanja čiji je cilj provedba ili razvoj europskoga integriranog upravljanja granicama, uključujući mjere čiji je cilj razvoj europske granične i obalne straže poput izgradnje zajedničkih kapaciteta, zajedničke nabave, uspostave zajedničkih standarda i druge mjere kojima se pojednostavnjuju suradnja i koordinacija između država članica i Agencije za europsku graničnu i obalnu stražu te mjere povezane s upućivanjem ranjivih osoba kojima je potrebna pomoć i osoba kojima je potrebna međunarodna zaštita ili je žele zatražiti;

	
	(f)	pripremne, nadzorne, administrativne i tehničke aktivnosti potrebne za provedbu politika u području vanjskih granica, uključujući jačanje upravljanja schengenskim područjem razvojem i provedbom mehanizma za evaluaciju koji je uspostavljen Uredbom (EU) br. 1053/2013 radi provjere primjene schengenske pravne stečevine i Uredbe (EU) 2016/399, uključujući troškove misija za stručnjake Komisije i država članica koji sudjeluju u posjetima na licu mjesta te mjere za provedbu preporuka izdanih nakon procjena ranjivosti koje je provela Agencija za europsku graničnu i obalnu stražu u skladu s Uredbom (EU) 2019/1896;

	
	(g)	djelovanja za poboljšanje kvalitete podataka pohranjenih u sustavima IKT-a i za poboljšanje ostvarivanja pravâ ispitanika na informacije o svojim osobnim podacima, pristup tim podacima te na njihov ispravak i brisanje i na ograničavanje njihove obrade;

	
	(h)	identifikaciju, uzimanje otisaka prstiju, registraciju, sigurnosne provjere, ispitivanje, davanje informacija, liječnički pregled, provjeru ranjivosti te, prema potrebi, zdravstvenu skrb i upućivanje državljana trećih zemalja u odgovarajući postupak na vanjskim granicama;

	
	(i)	djelovanja za uspostavu, održavanje ili razvoj neovisnih mehanizama praćenja u skladu s člankom 10. Uredbe (EU) 2024/1356 („Uredba o dubinskim provjerama”);

	
	(j)	djelovanja čiji je cilj jačanje svijesti o politikama u pogledu vanjskih granica među dionicima i u široj javnosti, uključujući institucijsko priopćavanje političkih prioriteta Unije;

	
	(k)	razvoj statističkih alata, metoda i pokazatelja kojima se poštuje načelo nediskriminacije;

	
	(l)	operativnu potporu provedbi europskog integriranog upravljanja granicama.

	
	3.	U okviru cilja iz članka 3. stavka 1. točke (c) potpora Unije pruža se za sljedeće:

	
	(a)	infrastrukturu i zgrade potrebne za obradu zahtjevâ za izdavanje viza i konzularnu suradnju, uključujući sigurnosne mjere, te druga djelovanja čiji je cilj poboljšanje kvalitete usluge za podnositelje zahtjevâ za izdavanje viza;

	
	(b)	operativnu opremu i sustave IKT-a koji su potrebni za obradu zahtjevâ za izdavanje viza i konzularnu suradnju;

	
	(c)	osposobljavanje konzularnog i drugog osoblja koje doprinosi zajedničkoj viznoj politici i konzularnoj suradnji;

	
	(d)	razmjenu najboljih praksi i razmjenu stručnjaka, uključujući upućivanje stručnjaka, te izgradnju kapaciteta europskih mreža za procjenu, promicanje, podupiranje i daljnji razvoj politika i ciljeva Unije;

	
	(e)	studije i ostala relevantna djelovanja, kao što su djelovanja čiji je cilj povećati znanje analizama, praćenjem i evaluacijom;

	
	(f)	aktivnosti za podizanje svijesti u pogledu vizne politike među dionicima i u široj javnosti, uključujući institucijsko priopćavanje političkih prioriteta Unije;

	
	(g)	razvoj statističkih alata, metoda i pokazatelja kojima se poštuje načelo nediskriminacije;

	
	(h)	operativnu potporu provedbi zajedničke vizne politike;

	
	(i)	pružanje potpore državama članicama pri izdavanju viza, među ostalim i viza s ograničenom područnom valjanošću iz članka 25. Uredbe (EZ) br. 810/2009, koje se izdaju iz humanitarnih razloga, razloga nacionalnog interesa ili zbog međunarodnih obveza.


Or. <Original>{EN}en</Original>
<TitreJust>Obrazloženje</TitreJust>
 Djelovanja koja će se financirati u okviru ovog instrumenta trebala bi se definirati u interesu transparentnosti i u interesu Parlamenta kao suzakonodavca. Državama članicama ne bi smjelo biti dopušteno financiranje netransparentnih aktivnosti.

